Všeobecné obchodné podmienky Hotela PREVEZA**
I. ÚVODNÉ USTANOVENIA
I.1 Účelom týchto všeobecných obchodných podmienok (Ďalej len „VOP“) je vytvoriť právny rámec a upraviť práva a povinnosti medzi príspevkovou organizáciou STEZ, so sídlom Za Hornádom 15, 052 01  Spišská Nová Ves, IČO: 355 14 035 s jej prevádzkou Hotel Preveza, s adresou Za Hornádom 12, 052 01  Spišská Nová Ves a jej klientmi, ktorým poskytuje služby v tomto hoteli s cieľom zabezpečiť informovanosť objednávateľa o podmienkach poskytovaných služieb.                                                                                                     I.2. Tieto podmienky sa vzťahujú na rezerváciu hotelových služieb, využívanie online rezervačného systému, platobné a storno podmienky, online rezervácií uskutočnených objednávateľom prostredníctvom stránky www.hotel-preveza.sk ako aj všetky ostatné práva a povinnosti vyplývajúce z právneho vzťahu vzniknutého pri online rezervácii.                                                                                                                           I.3 Objednávateľ je oprávnený využívať online rezervácie Prevádzkovateľa len v prípade, že súhlasí s VOP. Objednávateľovi sa odporúča vo vlastnom záujme oboznámiť sa s týmito VOP pred uskutočnením rezervácie. Pri opakovanom využívaní online rezervácie je objednávateľ povinný vždy sa oboznámiť s aktuálnym znením VOP. Prevádzkovateľ si vyhradzuje právo jednostranne tieto VOP zmeniť, pričom zmena VOP sú účinné odo dňa ich zverejnenia na internetovej stránke www.hotel-preveza.sk. Pokiaľ objednávateľ nesúhlasí s niektorými ustanoveniami týchto VOP, prevádzkovateľ ho žiada, aby uvedený online rezervačný systém nevyužíval. Potvrdením rezervácie objednávateľ vyslovuje bezvýhradný súhlas s týmito VOP.                                                                                                                                              I.4. Používaním online rezervačného systému objednávateľ vyhlasuje, že dosiahol vek minimálne 18 rokov a je spôsobilý vo vlastnom mene nadobúdať práva a preberať na seba povinnosti.

II. POJMY, VYKONANIE OBJEDNÁVKY
II.1. Objednávateľ je právnická alebo fyzická osoba, ktorá vykoná objednávku.
II. 2. Prevádzkovateľom je Správa telovýchovných zariadení, mestská príspevková organizácia, Za Hornádom 15, 052 01 Spišská Nová Ves.
II.3. Objednávkou sa rozumie objednanie ubytovacích a iných súvisiacich služieb (strava, spoločenské akcie, ....) v prevádzke Hotela Preveza  na adrese Za Hornádom 12, 052 01 Spišská Nová Ves alebo prostredníctvom online rezervácie na internetovej stránke Hotela.
II.4. Objednávku môže objednávateľ vykonať osobne, telefonicky, e-mailom alebo online v rezervačnom systéme uvedenom na internetovej stránke hotela v rezervačnom formulári (dátum príchodu, dátum odchodu, typ izby a pod.) za ceny uvedené pri online rezervácii.
II.5. Pri osobne, telefonickej alebo e-mailovej objednávke Prevádzkovateľ po odsúhlasení objednávku bezodkladne zaknihuje do hotelového rezervačného systému.
II.6. Pri online rezervácii  po vyplnení všetkých požadovaných údajov, po preverení údajov poskytnutých klientom, po preverení obsadenosti ubytovacích kapacít a po overení realizácie úhrady v zmysle týchto VOP, Prevádzkovateľ klientovi bezodkladne zašle na ním zadanú e-mailovú adresu potvrdenie o rezervácii s uvedením rezervačného čísla. Pridelené rezervačné číslo slúži na potvrdenie rezervácie, ako kontaktný údaj pre realizáciu akýchkoľvek zmien alebo stornovania rezervácie a potvrdenie pri nástupe na pobyt klienta v Hotelom. Z uvedeného dôvodu je objednávateľ povinný rezervačné číslo bezpečne uschovať a nesprístupniť ho tretej osobe.
II.7. Po vykonaní objednávky a následným potvrdením objednávky zo strany Prevádzkovateľa podľa ods. I.3. až I.5 dochádza medzi objednávateľom a Prevádzkovateľom k uzatvoreniu zmluvného vzťahu, na ktorý sa vzťahujú tieto VOP.


III. CENOVÉ PLATOBNÉ PODMIENKY
III.1. Objednávateľ vykonaním objednávky vydáva svoj súhlas so zaplatením takto zverejnených cien za objednané  služby.
III.2. Po úplnej online rezervácii je klient oprávnený a zároveň povinný uhradiť cenu za ubytovanie a s tým spojené doplnkové služby v plnej výške prostredníctvom online platby – kreditnou/debetnou kartou, bankovým prevodom, vo výnimočných prípadoch v hotovosti na základe inštrukcií Hotela k platbe ceny za ubytovanie a s tým spojené doplnkové služby. Objednávateľ je povinný vykonať platbu za svoju objednávku v plnej výške vopred, pred poskytnutím služieb podľa objednávky, a to buď prevodom na účet prevádzkovateľa, alebo kreditnou/debetnou kartou. 
III.3. Pri realizácii úhrady podľa ods. III.2. tohto článku je potrebné, aby objednávateľ  zadal požadované číslo kreditnej karty a iné potrebné údaje. Potvrdením rezervácie dáva klient súhlas na realizáciu úhrady za rezervovaný pobyt v plnej výške v prospech Prevádzkovateľa (stiahnutím ceny pobytu) a oprávňuje Prevádzkovateľa na realizáciu tejto úhrady. Celková ceny pobytu je ihneď zúčtovaná na spracovanie v prospech bankového účtu prevádzkovateľa.
III.4. Objednávateľ zadaním údajov podľa ods. III.3. tohto článku poveruje Prevádzkovateľ na overenie si poskytnutých informácií o kreditnej/debetnej karte v príslušnom call-centre banky alebo spoločnosti, ktorá kreditnú/debetnú kartu vydala. 
III.5. V prípade, že objednávateľ nemá záujem pri online rezervácii úhradu za objednané služby zrealizovať, je klient oprávnený Hotel kontaktovať telefonicky, mailom alebo osobne a dohodnúť si úhradu za pobyt formou bezhotovostného bankového prevodu na bankový účet Prevádzkovateľa. V takto prípade, Prevádzkovateľ vystaví na objednávateľom vybraný pobyt v rezervačnom systéme nezáväznú rezerváciu, pri ktorej bude zaslaný objednávateľovi ubytovací poukaz s pokynmi k platbe a lehotou splatnosti. Takto rezervovaný pobyt sa stáva nezáväznou rezerváciou. A neznamená nárok objednávateľa na vyhradenie pobytu (kapacity) pre objednávateľa. Rezervácia sa stáva záväznou až v okamihu pripísania peňažných prostriedkov v sume úhrady za pobyt na bankový účet prevádzkovateľa.
III.6. V prípade neuhradenia ceny pobytu do dňa splatnosti je Prevádzkovateľ oprávnený rezerváciu zrušiť bez nároku objednávateľa na akúkoľvek finančnú či nefinančnú náhradu.


IV. STORNO PODMIENKY A POPLATKY
IV.1. Akékoľvek zmeny uskutočnenej online rezervácie zo strany objednávateľa je možné uskutočniť písomne emailom na adresu recepcia@hotel-preveza.sk. Pri požiadavke na zmenu uskutočnenej online rezervácie je objednávateľ povinný uvádzať rezervačné číslo pridelené pri uskutočnení online rezervácie a zaslané klientovi na ním zadanú e-mailovú adresu. Pokiaľ objednávateľ požaduje zmenu uskutočnenej a potvrdenej online rezervácie, ktorej nie je možné z kapacitných alebo iných dôvodov vyhovieť, Prevádzkovateľ uskutoční všetky kroky za účelom vyhovenia požiadavkám objednávateľa vzhľadom na aktuálny stav ubytovacích kapacít, avšak prevádzkovateľ nie je povinný požiadavke objednávateľa na zmenu uskutočnenej online rezervácie vyhovieť, a objednávateľovi nevzniká nárok na úhradu škody či akékoľvek iné peňažné a/alebo nepeňažné plnenie zo strany Prevádzkovateľa z dôvodu nemožnosti zmeny uskutočnenej a potvrdenej online rezervácie. 
IV.2. Objednávateľ je oprávnený aj bez uvedenia dôvodu odstúpiť od zmluvy uzavretej na diaľku/zmluvy uzavretej mimo prevádzkových priestorov prevádzkovateľa do 14 kalendárnych dní odo dňa uzavretia tejto zmluvy. Odstúpenie od zmluvy je možné doručiť  prostredníctvom e-mailu na recepcia@hotel-preveza.sk, alebo písomne poštou na korešpondenčnú adresu uvedenú v čl.I.1. týchto VOP.
IV.3. V prípade odstúpenia objednávateľa od zmluvy a zrušenia rezervácie alebo čiastočného odstúpenia objednávateľa od zmluvy a čiastočného zrušenia rezervácie alebo nenastúpenia na pobyt v lehote podľa ods. 2. tohto článku Prevádzkovateľ zašle objednávateľovi do kalendárnych 14 dní odo dňa doručenia písomného odstúpenia objednávateľa od zmluvy uhradenú platbu za ubytovanie a s tým spojené ďalšie služby v celej výške bez uplatnenia storno poplatku a iných poplatkov spojených s vrátením platby za ubytovanie, a to na bankový účet objednávateľa, z ktorého Prevádzkovateľ obdržal predmetnú platbu.
IV.4. Za storno objednávky sa podľa týchto obchodných podmienok nepovažuje neoznámené neodobratie služieb od prevádzkovateľa objednávateľom podľa ním vykonanej objednávky.
IV.5. Objednávateľ vykonaním objednávky vydáva svoj súhlas so storno podmienkami prevádzkovateľa.
IV.6. Prevádzkovateľovi vzniká po stornovaní objednávky zo strany objednávateľa nárok na storno poplatky vo výške:
· uskutočnenie storna objednávky viac ako 14 dni pred príchodom je bez poplatku,  
· uskutočnenie storna objednávky 7 až 14 dní pre dňom príchodu (dňom začiatku objednanej služby) je výška storno poplatku 30 % z ceny objednanej služby bez miestnej dane („ďalej len „MD“),
· uskutočnenie storna objednávky 4 až 6 dní pre dňom príchodu (dňom začiatku objednanej služby) je výška storno poplatku 50 % z ceny objednanej služby bez MD,
· uskutočnenie storna objednávky 1 až 3 dni pre dňom príchodu (dňom začiatku objednanej služby) a rovnako tak v deň príchodu do hotela je výška storno poplatku 100 %  ceny objednanej služby bez MD,
· storno poplatok vo výške 100 % z ceny objednanej služby bez MD je objednávateľ povinný zaplatiť v prípade, ak sa hostia na základe objednaných služieb v hoteli v deň rezervácie neubytujú.
Storno podmienky sa môžu líšiť podľa nastavení prevádzkovateľa. 
IV.7. Storno poplatok v prípade zrušenia objednávky alebo zrušenia časti objednávky nie je zdaniteľným plnením v zmysle zákona o DPH.


V. UBYTOVANIE ÚČASTNÍKOV – SKUPINOVÉ REZERVÁCIE

V.1. Pokiaľ nie je s hotelom uzatvorená iná písomná dohoda, platia nasledovné podmienky pre rezerváciu ubytovania pre skupinu účastníkov:
Záloha a platba:
· Objednávateľ je povinný po objednaní služieb a následnom odsúhlasení objednávky prevádzkovateľom na základe zálohovej faktúry vystavenej prevádzkovateľom uhradiť 50% z celkovej ceny za ubytovanie 30 dní pred termínom príchodu. V prípade ak tak neurobí, bude mu účtovaný storno poplatok pre ubytovanie skupín účastníkov viď článok V. bod 2.
· Objednávateľ je povinný zaplatiť zvyšok sumy za objednané služby na základe objednávky najneskôr pri príchode skupiny do hotela prevádzkovateľa.
V.2. Prevádzkovateľovi vzniká po stornovaní objednávky zo strany objednávateľa nárok na storno poplatky vo výške:
· uskutočnenie storna objednávky viac ako 30 dni pred príchodom je bez poplatku,
· uskutočnenie storna objednávky 15 až 30 dní pred dňom príchodu (dňom začiatku objednanej služby) je výška storno poplatku 30 % z ceny objednanej služby bez miestnej dane („ďalej len „MD“),
· uskutočnenie storna objednávky 7 až 14 dní pre dňom príchodu (dňom začiatku objednanej služby) je výška storno poplatku 50 % z ceny objednanej služby bez MD 
· uskutočnenie storna objednávky 0 až 6 dní pred dňom príchodu (dňom začiatku objednanej služby) a rovnako tak v deň príchodu do hotela je výška storno poplatku 100 % ceny objednanej služby bez MD.
Storno podmienky platia pre ubytovanie skupiny účastníkov pri zrušení rezervácie alebo pri neobsadení dohovoreného počtu izieb. 
V.3. Akékoľvek ustanovenia, ktoré nie sú upravené v čl. V. sa primerane upravujú podľa čl. I , čl. II 
a čl. III.


VI. PODUJATIA

VI.1. Podujatiami sa rozumejú napríklad konferencie, meetingy, školenia, pracovné stretnutia, rodinné podujatia.
VI.2. Objednávateľ podujatia musí prevádzkovateľovi oznámiť konečný počet účastníkov najneskôr 
5 pracovných dní pred termínom konania podujatia, aby mohol prevádzkovateľ zabezpečiť potrebnú prípravu podujatia.
VI.3. Ceny a platba
Pokiaľ nie je s hotelom uzatvorená iná písomná dohoda, platia nasledujúce podmienky pre rezerváciu podujatia:
· Objednávateľ je povinný po objednaní služieb a následnom odsúhlasení objednávky prevádzkovateľom na základe zálohovej faktúry vystavenej prevádzkovateľom uhradiť 25% z celkovej ceny za objednané služby najneskôr 20 dní pred konaním podujatia.
· Objednávateľ je povinný zaplatiť zvyšok sumy za objednané služby na základe objednávky najneskôr 48 hodín po oficiálnym ukončení podujatia, ak nie je dohodnuté s objednávateľom v objednávke inak.
· Objednávateľ je povinný zaplatiť zvyšok sumy za objednané služby na základe faktúry vystavenej prevádzkovateľom najneskôr 10 dní od dátumu vystavenia faktúry.
VI.4. Storno podmienky
Prevádzkovateľovi vzniká po stornovaní objednávky zo strany objednávateľa nárok na storno poplatky viď čl.IV. a čl. V.
VI.5. Akékoľvek ustanovenia, ktoré nie sú upravené v čl. VI. sa primerane upravujú podľa čl. II., č. III , čl. IV a čl. V.


VII.OBČERSTVENIE    
                                                                                                                                                                                         VII.1. Všetko občerstvenie, ktoré je servírované formou bufetových stolov a ktoré nebude skonzumované behom vyhradeného časového úseku, t.j. prestávky na kávu, obeda alebo večere, bude podľa hygienických predpisov a noriem HCCP - EÚ najneskôr do 2 hodín od počiatku servírovania odnesené personálom hotela. Z dôvodov dodržiavania hygienických postupov a noriem hotel nedovoľuje nosiť a konzumovať v hoteli prinesené jedlá a ani vynášať na izby a z hotela jedlá, ktoré boli určené výhradne ku konzumácii v hoteli. Pokiaľ nebolo dohovorené inak, platí prísny zákaz nosenia všetkých druhov jedál a nápojov (alkoholických či nealkoholických) do hotela.

VIII OSOBITNÉ USTANOVENIA
VIII.1. Zmluva o ubytovaní uzatvorená medzi Prevádzkovateľom a objednávateľom je uzavretá na dobu určitú, a to na dobu objednaného ubytovania v Hoteli.                                                                                                         VIII.2. Check-in je možný v deň začatia pobytu v zmysle rezervácie od 14:00h do 19:00h. Check-out je posledný deň pobytu v zmysle rezervácie do 10:00h.
VIII.3.V prípade osobitných požiadaviek (detská postieľka, skorý nástup alebo neskorý odchod z pobytu (early check-in alebo late check-out) alebo záujmu o rezerváciu doplnkových služieb je klient oprávnený obrátiť sa na prevádzkovateľa telefonicky na tel.č.: +421 23 41 66 301 alebo písomne emailom na adrese recepcia@hotel-preveza.sk. Hotel je oprávnený za osobitné požiadavky účtovať poplatok.                                                                                                                                                                                                                             VIII.4. Prevádzkovateľ Hotela pri podozrení na nedodržanie VOP hotela alebo ubytovacieho poriadku nie je viazaný Kódexom správania.                                                                                                                                                                    VIII.5  Klient sa zaväzuje dodržiavať Ubytovací poriadok Hotela.


V Spišskej Novej Vsi 1.9.2026                                                          Ing. Vladimír Hovaňák
							             riaditeľ organizácie
